**KORRALDUS**

Kose 2. juuli 2024 nr 227

**Avaliku ürituse korraldamise loa andmine**

Aluseks võttes Kose Vallavolikogu 31.08.2023 määruse nr 45 „Kose valla avaliku ürituse korraldamise

ja pidamise nõuded“ § 6 lõike 1 ja Ravila Külaselts avaliku ürituse loa taotluse (registreeritud 27.06.2024 nr 13-1/1024), annab

Kose Vallavalitsus

**korralduse:**

1. Anda Ravila Külaseltsile (registrikood 80345517) avaliku ürituse korraldamise luba sündmuse „Kose valla kohvikutepäev“ läbiviimiseks 10. augustil 2024 kell 11.00 kuni kell 18.00 asukohas Kose vald, Ravila alevik, Vardja küla ja Palvere küla, vastavalt avaliku ürituse taotlusele lisatud kohvikute asukohtade nimekirjale.

2. Korraldajal tagada külastajate turvalisus.

3. Korraldajal tagada Alkoholiseaduse § 45 „Meetmed korra ja turvalisuse tagamiseks“ täitmine.

4. Korraldajal tagada, et alaealised ei tarvitaks alkoholi antud üritusel.

5. Korraldajal tagada nõuetekohane jäätmekäitlus sündmusel.

6. Korraldus jõustub teatavakstegemisest.

7. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Kose Vallavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

*/allkirjastatud digitaalselt/*

*/allkirjastatud digitaalselt/*

Raul Siem

vallavanem Kätlin Iljin

vallasekretär